***TABELUL DE DIVERGENŢE***

***la proiectul Hotărîrii Guvernului “pentru aprobarea Regulamentului privind numirea în funcţie pe bază de concurs***

***a conducătorilor instituţiilor medico–sanitare publice***

***şi Contractului–tip de management al instituţiei medico–sanitare publice”***

|  |  |  |  |
| --- | --- | --- | --- |
| ***Nr***. | ***Organul emitent*** | ***Propuneri, obiecţii*** | ***Nota de argumentare*** |
| **1.** | **Ministerul Finanţelor** | *La proiectul Regulamentului privind numirea în funcţie pe bază de concurs a conducătorilor instituţiilor medico–sanitare publice (Anexa nr. l):*1. La punctul 6 se propune ca cuvintele „vacanţa funcţiei” să fie substituite cu cuvintele „funcţia vacantă”, iar sintagma „înainte de” de substituit cu „de la”; 2. La punctul 8 alineatul 4) şi punctul 10, se consideră necesar de a se specifica ce conţin „cerinţele specifice” şi prin ce document sunt stabilite aceste cerinţe specifice de către Ministerul Sănătăţii.3. La punctul 14 sintagma „Universitatea de Stat” se propune de completat cu sintagma „de Medicină”.4. La punctul 22 nu este clar de ce metodologie evaluării candidaţilor se elaborează şi se aprobă în fiecare caz aparte.5. În proiectul de Regulament se propune de a indica actul prin care se va reglementa numirea în funcţie a conducătorului instituţiei medico–sanitare publice.*La proiectul Contractului–tip de management al instituţiei medico–sanitare publice (Anexa nr. 2):*6. La punctul 3.2, contextul literelor h) şi i) au aceleaşi înţelesuri.7. La punctul 7.3 litera c) nu este clar ce s–a avut în vedere prin Administrator a legislaţiei sau obligaţiilor contractuale. | **Se acceptă parţial.** În textul punctului 6 al proiectului Regulamentului privind numirea în funcţie pe bază de concurs a conducătorilor instituţiilor medico–sanitare publice (în continuare – Regulament) cuvintele „vacanţa funcţiei” au fost substituite cu sintagma „funcţia vacantă”.În ceea ce priveşte propunerea de substituire a cuvintelor „înainte de” cu cuvintele „de la” aceasta nu se acceptă. Scopurile impunerii unei obligaţii de informare a Ministerului Sănătăţii de către fondatorii instituţiilor medico–sanitare publice despre apariţia unor funcţii vacante de conducători în termen de cel puţin 60 zile înainte de apariţia acestora, sunt responzabilizearea fondatorilor, dar, mai ales, evitarea situaţiilor în care sunt numiţi unii conducători de instituţii medicale fără ca aceştia să fi fost selectaţi prin concursul obligatoriu organizat şi desfăşurat conform legii de către Ministerul Sănătăţii. Ori anume stoparea aparţiei unor astfel de cazuri a şi fost drept temei pentru elaborarea şi promavarea proiectului Hotărîrii de Guvern respective, după cum este subliniat în Nota informativă la proiect;***Explicaţie.*** Sintagma „*cerinţe specifice”* din textul punctului 8 alineatul 4) şi punctului 10 din proiectul Regulamentului se referă la situaţiile când pentru ocuparea unei funcţii de conducător sunt necesare deţienrea de către candidaţi a unor sutidii de specialitate în domeniul medical. Spre exemplu, pentru ocuparea funcţiei de conducător al Spitalului Clinic de Psihiatrie este necesar ca persoana să deţină studii în psihiatrie, pentru funcţia de conducător al Spitalululi Clinic de Ortopedie şi Traumatologie sunt necesare pentru candidaţisă aibă studii în domeniul traumatologiei ori ortopedie, etc. Aceste cerinţe specifice se stabuilesc prin ordinele Ministerului Sănătăţii de lansare a concursurilor respective, ori aprobarea a metodologiiilor de evaluare a candidaţilor;**Se acceptă.** În textul punctului 14 al proiectului Regulamentului sintagma „Universitatea de Stat” se propune de completat cu sintagma „de Medicină”;***Explicaţie.*** Metodologia evaluării candidaţilor se elaborează şi se aprobă în fiecare caz aparte, în funcţie de specificul medical al instituţiei (pentru ocuparea funcţiei de conducător al Spitalului Clinic de Psihiatrie este necesar ca persoana să deţină studii în psihiatrie, pentru funcţia de conducător al Spitalululi Clinic de Ortopedie şi Traumatologie sunt necesare pentru candidaţisă aibă studii în domeniul traumatologiei ori ortopedie, etc.), precum şi nivelul teritorial de deservire a populaţiei (pentru ocuparea unei funcţii de conducător al unei instituţii medico–sanitare publice raionale este necesar ca persoana să deţină o vechime în muncă în domeniul sănătăţii de cel puţin 5 ani, iar în cazul instituţiilor medico–sanitare publice republicane sau municipale, avînd în vedere importanţa acestora şi complexitatea de gestiune, este necesar ca persoana să deţină o vechime în muncă în domeniul sănătăţii de cel puţin 10 ani, conform punctului 9 alineat 9) al proiectului Regulamentului);**Se acceptă.** Punctul 31 al proiectului Regulamentului a fost în final completat cu propoziţia: „În temeiul contractului de management al instituţiei, Fondatorul emite un ordin (decizie, dispoziţie, hotărîre) de numire în funcţie de conducător al persoanei învingătoare, care se aduce la cunoştinţa acesteia, sub semnătură, în termen de cel mult 3 (trei) zile lucrătoare.”;**Se acceptă.** Conţinutul literei i) din punctul 3.2 al proiectului Contractului–tip de management al instituţiei medico–sanitare publice (în continuare – Contract–tip de management), având înţeles identic cu conţinutul lit. h) din aceleaşi punct, a fost exclus;**Se acceptă.** În textul pct. 7.3 lit. c) al proiectului Contractului–tip de management, în scopul aplicării unei terminologii uniforme, cuvântul „Administrator” a fost substituit prin cuvântul „Conducător”; |
| **2.** | **Ministerul Muncii, Protecţiei Sociale****şi Familiei** | *La proiectul Hotărîrii Guvernului pentru aprobarea Regulamentului privind numirea în funcţie pe bază de concurs a conducătorilor instituţiilor medico–sanitare publice şi Contractului–tip de management al instituţiei medico–sanitare publice:*1. Instituţia publică reprezintă o formă organizatorico–juridică diferită de întreprinderea de stat, astfel că prevederile Hotărîrii Guvernului nr. 770 din 20 octombrie 1994 (inclusiv Contractul–tip între Fondator şi Administratorul întreprinderii de stat, aprobat prin Anexa nr. 3) nu le sunt aplicabile instituţiilor medico–sanitare publice. Directorii instituţiilor respective urmează a fi angajaţi în baza unor contracte individuale de muncă obişnuite, întocmite în conformitate cu normele legislaţiei muncii. Întrucît prin Convenţia colectivă (nivel naţional) nr. 4 din 25 iulie 2005 a fost deja aprobat un model universal al contractului individual de muncă, propunem excluderea sbpct. 2) din pct. 1 al Hotărîrii, precum şi a Anexei nr. 2 la aceasta, în textul proiectului făcîndu–se referire la modelul contractului aprobat prin Convenţia colectivă nr. 4.2. Din motivele expuse la punctul precedent, în cuprinsul Hotărîrii şi al Regulamentului sintagmele ”contract de management” şi ”contract de administrare” urmează a fi substituite prin sintagma ”contract individual de muncă” în forma reclamată de context. Cuvintele ”Fondator” şi ”Administrator” vor fi substituite, respectiv, prin cuvintele ”Angajator” şi ”Salariat”.3. Din lista de contrasemnatari ai Hotărîrii se propune a fi exclus ministrul economiei – potrivit art. 55 alin. (2) din Legea nr. 317–XV din 18 iulie 2003, hotărîrile de guvern se contrasemnează doar de miniştrii care au obligaţia punerii lor în aplicare.*La proiectul Regulamentului privind numirea în funcţie pe bază de concurs a conducătorilor instituţiilor medico–sanitare publice (Anexa nr. l):*4. La pct. 9 sbpct. 2) din Regulament, sintagma ”şi permis de lucru în Republica Moldova” urmează a fi exclusă – reieşind din prevederile art. 3 al Legii privind migraţia de muncă nr. 180-XVI din 10 iulie 2008, străinii cu domiciliul permanent în Republica Moldova nu au nevoie de permise de muncă pentru a se angaja.5. Din pct. 9 al Regulamentului se propune a fi exclus sbpct. 6), iar din pct. 11 – sbpct. 7).În Ministerului Muncii, Protecţiei Sociale şi Familiei, stabilirea unor asemenea condiţii pentru candidaţii la funcţile de conducători ai instituţiilor medico–sanitare publice este inoportună – solicitarea la angajare a certificatelor medicale, de regulă, are ca suport necesitatea asigurării securităţii şi sănătăţii în muncă în cadrul activităţilor cu risc sporit de accidentare sau de transmitere a unor maladii. Or, funcţia de conducător al instituţiei medico–sanitare este o funcţie managerială şi nu reclamă exigenţe speciale faţă de starea sănătăţii titularului. Totodată, competenţa medicului de familie sau a unităţilor sanitare de a stabili expres compatibilitatea unei persoane cu o funcţie managerială trezeşte îndoieli în situaţia în care nu există nici criterii exacte, nici împuterniciri legale în acest sens. Prin urmare, o asemenea condiţie de angajare ar putea fi impusă doar după asigurarea cadrului normativ şi instituţional corespunzător.6. Conform art. 4 alin. (21) din Legea ocrotirii sănătăţii nr. 411–XIII din 28 martie 1995, regulamentul privind numirea în funcţie a conducătorilor instituţiilor medico–sanitare publice în bază de concurs se aprobă de Guvern. Această normă urmăreşte asigurarea unui nivel suficient al transparenţei şi obiectivităţii în procesul selectării candidaţilor la funcţia de conducător, prin stabilirea unor criterii unice clare, care ar exclude un eventual impact al intereselor de grup. În condiţiile în care cerinţele faţă de candidaţi şi criteriile de evaluare a acestora nu urmează a fi aprobate de Guvern, ci de Ministerul Sănătăţii (a se vedea pct. 10 şi 22 din Regulament), iar etapele evaluării stabilite de Guvern nu sunt obligatorii (pct. 24 din Regulament), aprobarea de către Guvern a unui regulament privind numirea în funcţie în bază de concurs a conducătorilor instituţiilor medico-sanitare publice nu are sens, în opinia Ministerului Muncii, Protecţiei Sociale şi Familiei.Ţinînd cont de cele expuse, Ministerul Muncii, Protecţiei Sociale şi Familiei consideră necesară includerea în proiectul prezentat spre avizare a cerinţelor faţă de candidaţii la funcţiile de conducători ai instituţiilor medico–sanitare publice, precum şi a criteriilor exhaustive de selectare a acestora, pentru fiecare din categoriile instituţiilor medico-sanitare care necesită o abordare distinctă.7. Pct. 42 se propune a fi expus în următoarea redacţie:”42. Temporar vacantă se consideră funcţia de conducător al instituţiei medico-sanitare publice, ocupată de o persoană aflată într-unul din concediile pentru îngrijirea copilului sau ale cărei raporturi de muncă au fost suspendate potrivit legislaţiei în vigoare.”În acest context, Ministerul Muncii, Protecţiei Sociale şi Familiei ţine să menţioeze că în perioada concediului pentru îngrijirea copilului contractul individual de muncă al salariatului nu este, de regulă, suspendat. Reieşind din prevederile art. 78 alin. (1) lit. a) din Codul muncii, care stipulează clar că temeiul respectiv este un temei de suspendare a contractului individual de muncă din iniţiativa salariatului, contractul salariatului care foloseşte concediul de îngrijire a copilului nu se va suspenda decît în cazul în care el a solicitat expres acest lucru în cererea de acordare a concediului sau într-o cerere separată. | **Nu se acceptă.** Conform art. 180 alin. (1) Cod Civil al Republicii Moldova, organizaţie necomercială este persoana juridică al cărei scop este altul decît obţinerea de venit. Potrivit alin. (2) lit. c) al aceluiaşi text legal, printre formele de organizare ale organizaţiilor necomerciale se numără ***instituţia.*** În conformitate cu art. 183 alin. (1) Cod Civil, instituţie este organizaţia necomercială constituită de fondator (fondatori) pentru exercitarea unor funcţii de administrare, sociale, culturale, de învăţămînt şi altor funcţii cu caracter necomercial, finanţată parţial sau integral de acesta (aceştia). Potrivit alin. (2) al aceluiaşi text legal, patrimoniul se consideră transmis de fondator instituţiei cu drept de proprietate dacă actul de constituire nu prevede altfel, conform alin. (4) al aceliaşi articol, fondatorul răspunde pentru obligaţiile instituţiei în măsura în care patrimoniul acesteia nu este suficient pentru stingerea lor, iar în conformitate cu alin. (5) al aceluiaşi text, instituţia poate fi publică sau privată.Conform art. 184 alin. (1) Cod Civil, instituţia publică se constituie în baza unui act emis de autoritatea publică şi este finanţată, integral sau parţial, de la bugetul acesteia din urmă.Din interpretarea coroborată ale acestor norme, rezultă că într–adevăr, deşi instituţia publică reprezintă o formă organizatorico–juridică diferită de întreprinderea de stat, responsabilitatea conducătorului pentru gestioarea eficientă a acesteia poate fi mai mare decât al unui administrator al întreprinderii de stat, ori instituţia publică este constituită de fondator (fondatori) pentru exercitarea unor funcţii de administrare, sociale, culturale, de învăţămînt şi altor funcţii cu caracter necomercial, instituţia publică fiind finanţată parţial sau integral de fondator (fondatori). Mai mult decât atît, potrivit art. 183 alin. (4) Cod Civil, fondatorul răspunde pentru obligaţiile instituţiei în măsura în care patrimoniul acesteia nu este suficient pentru stingerea lor.Toate aceste circumstanţe, şi având în vedere că în discuţie sunt puse funcţiile de conducători ale instituţiilor medico–sanitare publice, instituirea cărorora are drept scop protecţia dreptului fundamental la viaţă şi integritate fizică şi psihică a populaţiei, impun aprobarea atît a unui unui mecanism detaliat şi superior celui existent, de selectare al candidaţilor pentru ocuparea funcţiilor de conducător al instituţiilor respective, cât şi a unui Contractul–tip de management al instituţiei medico–sanitare publice, care să asigure o reglementare uniformă şi previzibilă a activităţii acestora, un management al instituţiei bazat pe respectarea unor drepturi şi obligaţii corelative clar stabilite, precum şi asigurarea îndeplinirii de către conducătorul instituţiei medico–sanitare publice a unor indicatori de performanţă instituţionali cuantificabili şi obiectivi, ceea ce va permite responsabilizarea accentuată a conducătorilor, precum şi o evaluare obiectivă a managementului acestora, ori Convenţia colectivă (nivel naţional) nr. 4 din 25 iulie 2005 prin care deja aprobat un model universal al contractului individual de muncă nu asigură toate aceste elemente;**Nu se acceptă.** Legislaţia muncii existentă, precum şi Convenţia colectivă (nivel naţional) nr. 4 din 25 iulie 2005 prin care deja aprobat un model universal al contractului individual de muncă nu asigură toate aceste elemente nu asigură o reglementare uniformă şi previzibilă a activităţii conducătorilor instituţiilor medico–sanitare publice, nu asigură un management al instituţiei bazat pe respectarea unor drepturi şi obligaţii corelative clar stabilite, precum şi asigurarea îndeplinirii de către conducătorul instituţiei medico–sanitare publice a unor indicatori de performanţă instituţionali cuantificabili şi obiectivi, ceea ce la momentul actual nu permite responsabilizarea acestor conducători, precum şi o evaluare obiectivă a managementului acestora. Prin urmare, va fi promovată de către Ministerul Sănătăţii aprobarea şi aplicarea în raporturile juridice cu conducătorii instituţiilor medico–sanitare publice a unui Contract de management al instituţiei în baza Contractului–tip de management al instituţiei medico–sanitare publice aprobat prin anexa nr. 2 la proiectul Hotărîrii Guvernului.În ceea ce priveşte utilizarea în proiect al noţiunilor de ”Fondator” şi ”Administrator”, acestea sunt prelutate din normele din domeniu stabilite de către Codul Civil al Republicii Moldova (art. 180, art. 183, art. 184, art. 189);**Nu se acceptă.** Conform art. 55 alin. (2) din Legea nr. 317–XV din 18 iulie 2003, hotărîrile de guvern se contrasemnează doar de miniştrii care au obligaţia punerii lor în aplicare. Dat fiind faptul că Hotărîrea Guvernului nr. 1079 din 02 octombrie 2007 prin care a fost aprobat Regulamentul privind numirea în funcţie pe bază de concurs a conducătorilor instituţiilor medico–sanitare publice a fost contrasemnată inclsuiv de către Ministerul Economiei şi comerţului, rezultă că noul proiect, care vine să înlocuiască Hotărîrea Guvernului nr. 1079 din 2007, urmează a fi contrasemnat inclusiv de către ministrul economiei;**Se acceptă.** În textulpct. 9 sbpct. 2) din proiectul Regulamentui, sintagma ”şi permis de lucru în Republica Moldova” a fost exclusă;**Nu se acceptă.** Funcţia de conducător al instituţiei medico–sanitare fiind o funcţie managerială şi cre implică responsabilitatea persoanei pentru gestionarea instituţiei respective, considerăm că este necesar ca un candidat pentru funcţia respectivă să prezinte pentru concurs adeverinţa medicală care atestă starea de sănătate corespunzătoare. În aceeaşi ordine de idei trebuie de reamintit că prin starea corespunzătoare de sănătate se are în vederer nu numai starea de sănătate fizică, dar inclusiv şi starea de sănătatea psihică;**Nu se acceptă.** Metodologiile de evaluareale candidaţilor se elaborează şi se aprobă de către Ministerul Sănătăţii în fiecare caz aparte, în funcţie de specificul medical al instituţiei (pentru ocuparea funcţiei de conducător al Spitalului Clinic de Psihiatrie este necesar ca persoana să deţină studii în psihiatrie, pentru funcţia de conducător al Spitalululi Clinic de Ortopedie şi Traumatologie sunt necesare pentru candidaţisă aibă studii în domeniul traumatologiei ori ortopedie, etc.), precum şi nivelul teritorial de deservire a populaţiei (pentru ocuparea unei funcţii de conducător al unei instituţii medico–sanitare publice raionale este necesar ca persoana să deţină o vechime în muncă în domeniul sănătăţii de cel puţin 5 ani, iar în cazul instituţiilor medico–sanitare publice republicane sau municipale, avînd în vedere importanţa acestora şi complexitatea de gestiune, este necesar ca persoana să deţină o vechime în muncă în domeniul sănătăţii de cel puţin 10 ani, conform punctului 9 alineat 9) al proiectului Regulamentului).Includerea în proiectul prezentat spre avizare a cerinţelor faţă de candidaţii la funcţiile de conducători ai instituţiilor medico–sanitare publice, precum şi a criteriilor exhaustive de selectare a acestora, pentru fiecare din categoriile instituţiilor medico–sanitare ar duce la **supraîncărcarea** proiectului respectiv cu o multitudine de reglementări specifice şi **o inflaţie normativă nejustificată în acest sens.****Se acceptă parţial.** Punctul 42 din proiectul Regulamentului a fost expus în următoarea redacţie:”42. Temporar vacante se consideră posturile de conducător ale persoanelor aflate într–unul din concediile pentru îngrijirea copilului sau ale căror raporturi au fost suspendate potrivit legislaţiei muncii în vigoare. Persoanele în cauză îşi păstrează pe toată durata respectivă postul deţinut anterior în instituţie.”; |
| **3.** | **Federaţia Sindicală “Sănătatea”****din Moldova** | Federaţia Sindicală “Sănătatea” din Moldova susţine proiectul Hotărîrii Guvernului pentru aprobarea Regulamentului privind numirea în funcţie pe bază de concurs a conducătorilor instituţiilor medico–sanitare publice şi Contractului–tip de management al instituţiei medico–sanitare publice.*La proiectul Regulamentului privind numirea în funcţie pe bază de concurs a conducătorilor instituţiilor medico–sanitare publice (Anexa nr. l):*1. La punctul 10 al Regulamentului se propune după cuvintele „în fiecare caz aparte” de adăugat cuvintele „în dependenţă de categoria instituţiei (republicană, municipală, raională)”.2. La punctul 36 al Regulamentului, după cuvintele „gestionare eficientă” de scris cuvintele „şi corectă a mijloacelor financioare şi bunurilor materiale”. Cuvântul „financiar” de omis. După cuvintele „perfecţionarea profesională” de scris cuvintele „soluţionarea problemelor economice şi sociale ale angajaţilor”.3. Punctul 41 de omis. Conţinutul se regăseşte în punctul 31. | **Se acceptă.** Întextul punctului 10 din proiectul Regulamentului, după cuvintele „în fiecare caz aparte” a fost completat cu cuvintele „în dependenţă de categoria instituţiei (republicană, municipală, raională)”;**Se acceptă.** În textul 36 din proiectul Regulamentului, după cuvintele „gestionare eficientă” au fost introduse cuvintele „şi corectă a mijloacelor financioare şi bunurilor materiale”. Cuvântul „financiar” a fost exclus.După cuvintele „perfecţionarea profesională” au fost introduse cuvintele „şi soluţionarea problemelor economice şi sociale ale angajaţilor”;??????? |